**หลักการเขียนวัตถุประสงค์บทความวิจัย**

การเขียนวัตถุประสงค์บทความวิจัยที่ดี ย่อมมาจากการกำหนดวัตถุประสงค์ในเล่มรายงานการวิจัยที่ถูกต้อง โดยวัตถุประสงค์ของบทความวิจัยอาจเป็นทั้งหมดของเล่มรายงานการวิจัย หรือเป็นส่วนหนึ่งของเล่มรายงานการวิจัยก็ได้ ทั้งนี้ขึ้นอยู่กับ**การกำหนดขอบข่ายของประเด็นปัญหาการวิจัยที่ผู้เขียนบทความต้องการนำเสนอ** โดยบทความที่ดีวัตถุประสงค์ของบทความจะทำให้ผู้อ่านบทความทราบล่วงหน้าถึงสิ่งที่ผู้เขียนคาดหวังหรือแสดงให้ผู้อ่านทราบว่าผู้เขียนต้องการนำเสนออะไร โดยสามารถสรุปหลักการเขียนวัตถุประสงค์บทความวิจัย ได้ดังนี้

1. เขียนให้สอดคล้องหรืออยู่ในขอบข่ายของประเด็นปัญหาการวิจัยที่ผู้เขียนบทความต้องการนำเสนอ
2. วัตถุประสงค์อาจเขียนแบบเป็นข้อ ๆ หรืออาจเขียนแบบกำหนดเป้าหมายใหญ่และกำหนดเป็นวัตถุประสงค์ย่อยๆ อย่างน้อย 2 ข้อ โดยไม่ควรตั้งวัตถุประสงค์ย่อยๆ มากเกินไป
3. จำนวนของข้อวัตถุประสงค์ขึ้นอยู่กับขอบเขตของบทความที่วิจัยต้องการนำเสนอ
4. วัตถุประสงค์สามารถเขียนในรูปแบบการเปรียบเทียบหรือรูปแบบความสัมพันธ์ หรือสิ่งที่ผู้เขียนบทความได้ศึกษาการวิจัยนั้น ๆ และสิ่งที่ต้องการนำเสนอให้ผู้อ่านได้ทราบ

การเขียนวัตถุประสงค์ต้องกะทัดรัด ชัดเจน และใช้ภาษาที่เข้าใจง่าย

**ตัวอย่างการเขียนวัตถุประสงค์บทความวิจัย(อาจารย์ประจำ คณะศิลปศาสตร์ มทร.ธัญบุรี)**

**โครงการ** การจำลองแบบการบริหารจัดการระบบผลิตกระแสไฟฟ้าจากพลังงานแสงอาทิตย์ในชุมชน แบบมีบูรณาการ

**วัตถุประสงค์หลักของโครงการวิจัย** คือเพื่อสร้างรูปแบบการบริหารจัดการระบบผลิตกระแสไฟฟ้าจากพลังงานแสงอาทิตย์ (SHS) ในชุมชนแบบมีบูรณาการ

**วัตถุประสงค์ย่อยของโครงการการวิจัย** คือ

1) เพื่อศึกษาปัจจัยที่มีผลกับการบริหารจัดการ SHS รวมถึงปัญหาและและอุปสรรคที่เกี่ยวข้อง

2) เพื่อบูรณาการความรู้และเสริมสร้างศักยภาพของผู้ที่เกี่ยวข้องในการจัดการ SHS ให้ยั่งยืน โดยมิติการมีส่วนร่วมของชุมชนและกรอบชุมชนเป็นฐานของการดำเนินงาน

3) เพื่อเป็นการขยายผลจากรูปแบบการบริหารจัดการ SHS ในชุมชนแบบมีบูรณาการไปสู่การประยุกต์ใช้ประโยชน์ในการวางแผนการจัดการ SHS ที่มีประสิทธิภาพทั้งในระดับหน่วยงานภาครัฐ ชุมชน และสถานศึกษา

ผู้วิจัยได้นำผลการดำเนินโครงการดังกล่าวไปเขียนบทความ จำนวน 2 บทความ ดังนี้

**บทความที่ 1 เรื่อง “Problems and Barriers on SHSs Management in Thailand’s Rural Areas based on SWOT Analysis”** ได้เข้าร่วมการประชุมวิชาการในระดับนานาชาติ คือ The 11th EMSES International Conference on December 18-21, 2013 Phuket Province, Thailand ได้รับเลือกเป็น The best paper award on Environmental and Social Impact Session และได้ตีพิมพ์บทความในวารสาร Energy Procedia : Volume 56, 2014, Pages 598 – 603

**วัตถุประสงค์บทความวิจัย The purpose of this paper is to examine the state of Solar Home System (SHS) project management in remote areas of Thailand and to identify problems and obstacles of community SHSs management.**

**บทความที่ 2 เรื่อง “การจำลองแบบแผนภาพปัจจัยการบริหารจัดการระบบผลิตกระแสไฟฟ้าจากพลังงานแสงอาทิตย์ ชุมชนแม่สลองใน จังหวัดเชียงราย”** ได้เข้าร่วมการประชุมวิชาการระดับชาติ มหาวิทยาลัยเทคโนโลยีราชมงคลล้านนา เชียงราย ครั้งที่ 1 ประจำปี 2558 (The 1st RMUTL Chiangrai Conference, RCCON2015) ระหว่างวันที่ 23 - 24 มีนาคม 2558 ณ โรงแรมเวียงอินทร์ จังหวัดเชียงราย ได้รับรางวัลการนำเสนอบทความดี ภาคบรรยาย

**วัตถุประสงค์บทความวิจัย** บทความนี้นำเสนอสถานภาพของการดำเนินการและความต้องการพัฒนาระบบผลิตกระแสไฟฟ้าจากพลังงานแสงอาทิตย์ (Solar home system: SHS) และปัจจัยการบริหารจัดการ SHS

ของชุมชนแม่สลองใน จังหวัดเชียงราย

**เอกสารอ้างอิง**

พิมพ์นภัส เอี่ยมสมบูรณ์. การจำลองแบบแผนภาพปัจจัยการบริหารจัดการระบบผลิตกระแสไฟฟ้าจากพลังงานแสงอาทิตย์ ชุมชนแม่สลองใน จังหวัดเชียงราย, **การประชุมวิชาการระดับชาติ มหาวิทยาลัยเทคโนโลยีราชมงคลล้านนา เชียงราย ครั้งที่ 1 ประจำปี 2558 (The 1th RMUTL Chiangrai Conference, RCCON 2015)**. 23 - 24 มีนาคม 2558 โรงแรมเวียงอินทร์ จังหวัดเชียงราย. หน้า 121-124.

พิมพ์นภัส เอี่ยมสมบูรณ์. **รายงานฉบับสมบูรณ์รูปแบบการบริหารจัดการระบบผลิตกระแสไฟฟ้าจากพลังงานแสงอาทิตย์ในชุมชนแบบมีบูรณาการ.** 2559, 161 หน้า.

Iemsomboon, P. and Tangtham, N. Problems and Barriers on SHSs Management in Thailand’s Rural Areas based on SWOT Analysis. **Energy Procedia.** 2014; 56 : 598 – 603.

**ตัวอย่างการเขียนวัตถุประสงค์บทความวิจัย(บุคลากรภายนอก)**

**ชื่อบทความวิจัย** การเปรียบเทียบคำเรียกเรือญาติในภาษาไทยและภาษาจีนแต้จิ๋ว

**วัตถุประสงค์**

การศึกษาคำเรียกเครือญาติจึงไม่เพียงเป็นการศึกษาในแง่การใช้หรือการสร้างศัพท์ให้เพียงพอตามลักษณะโครงสร้างของสังคมเท่านั้น แต่ยังเป็นการสะท้อนให้เห็นรูปแบบโครงสร้างที่แตกต่างกันในแต่ละสังคมอีกด้วย

**เอกสารอ้างอิง**

อมรชัย คหกิจโกศล. 2553. “การเปรียบเทียบคำเรียกเรือญาติในภาษาไทยและภาษาจีนแต้จิ๋ว.” ดำรงวิชาการ.

ปีที่ 4, ฉบับที่ 1 (ม.ค. - มิ.ย. 2548): หน้า 1-23.

\*\*\*\*\*\*\*\*\*\*

**ชื่อบทความวิจัย**

How to Integrate Cultural Awareness and Understanding into English Language Teaching

**วัตถุประสงค์**

This paper therefore aims to explore the concept of culture and the relationship between language and culture. Cultural awareness, which is necessary for effective language learning, is also discussed. Integration of cultural awareness and understanding into English language teaching is explored in detail, followed by a brief discussion about cultural assessment.

**เอกสารอ้างอิง**

[Rosukhon Swatevacharkul](http://tdc.thailis.or.th/tdc/basic.php?query=Rosukhon%20Swatevacharkul&field=1003&institute_code=0&option=showindex_creator&doc_type=0). 2552. “How to Integrate Cultural Awareness and Understanding into

English Language Teaching.” วารสารวิชาการศิลปศาสตร์ประยุกต์. ปีที่ 2, ฉบับที่ 2 (ก.ค.- ธ.ค.

2552): หน้า 50-58.

\*\*\*\*\*\*\*\*\*\*